Si Ripper! Dia buat lagi!
Si Ripper buat lagi!
Ramai orang pernah mendengar nama Jack the Ripper
walaupun mereka tak tahu perkara yang Jack the Ripper lakukan.
Dia seorang pembunuh dahsyat, Jack the Ripper. Ya.
Dia tak pernah ditangkap atau dihukum. Bijaknya dia. Hore.
Ia berlaku pada zaman Victoria di London, tapi terdapat buku tentang Jack the Ripper
ditulis dalam bahasa Jepun, Cina, Itali dan Sepanyol,
jadi nama itu dikenali ramai.
Jack the Ripper!
TAMAT RIWAYAT JACK THE RIPPER!
Jangan sebut nama bodoh itu!
Kisah Jack mempunyai kehidupan sendiri di luar perkara yang dia lakukan.
Tapi bila kita menyedari akan kengerian jenayah,
perspektif kita akan berubah.
Jenayahnya dahsyat sekali.
Dia cuba mengerat hidungnya, cuba mengerat telinganya,
mengelar dan menetak merata bahagian.
Dia mengerat keluar jantungnya.
Ia membuatkan kita tergamam.
Jika difikirkan, misterinya popular kerana beberapa sebab.
Sebab pertama, Jack the Ripper menakutkan orang
dengan cara yang tak pernah dilakukan sebelum itu,
dan dengan cara tak pernah dilakukan sejak dari itu.
Satu lagi sebab ia kekal popular ialah ia sebuah cerita yang sentiasa berkembang,
Ia berlaku lebih 135 tahun lalu,
tapi kita masih sedang mencuba menyelesaikan misteri itu.
31 OGOS 1888
DAERAH WHITECHAPEL
DUA BATU TIMUR DARI PUSAT LONDON
Pada awal pagi 31 Ogos 1888,
seorang polis sedang meronda di Whitechapel.
Kemudian, dia ternampak sesuatu di suatu ruang masuk.
Semakin dia hampiri, dia mendapati seorang wanita terbaring.
Dia mengarahkan tanglungnya ke arah wanita tersebut
dan kelihatan lehernya telah ditetak.
Apa yang tidak kelihatan ialah,
di bawah pakaiannya yang berlumuran darah, isi perutnya telah dibuang.
Terdapat beberapa orang yang tinggal di situ.
Malah terdapat orang yang tinggal di rumah bersebelahan pintu wanita itu ditemui,
tapi tiada yang perasan.
Jelas sekali ia berlaku secara senyap
betul-betul di bawah tingkap,
sebuah kediaman yang terdapatnya mereka yang sedang tidur.
Ia suatu serangan yang ganas sekali.
Di rumah mayat, mangsa didapati mengalami luka yang dalam dan bercerancang
daripada tulang dada sehingga ke bahagian abdomen,
yang memutuskan sepenuhnya tisu dalam perut.
Semasa pihak berkuasa keluar bertanya, "Ada sesiapa yang cam individu ini?"
dia dikenali sebagai seseorang yang bernama Polly.
Mary Ann Nichols, dikenali sebagai Polly,
berusia 43 tahun pada masa dia dibunuh.
Pada pengetahuan kita, Polly orang baharu di Timur London.
Tapi dia menjadi kaki botol dan ia membawa kepada kejatuhannya.
Dia seorang yang sangat miskin, hidup berseorangan,
berhempas-pulas mencari rezeki melalui pelacuran kasual.
Dia pastinya minum pada malam itu,
dan dia tiada wang untuk penginapan,
jadi dia diusir dari rumah penginapan bersama.
2:10 PAGI POLLY MENINGGALKAN RUMAH PENGINAPAN
Dia keluar untuk menjaja seks, cuba untuk mencari belanja sewa katilnya.
Kata-kata terakhir Polly kepada pembantu rumah penginapan itu ialah,
"Lihat betapa cantiknya bonet saya ini?"
Kira-kiranya dia cuba mengatakan,
"Saya nak keluar dan akan mendapat seorang lelaki budiman,
kerana lihatlah betapa cantiknya saya."
"Saya akan kembali. Jangan beri katil pada orang lain."
Selepas itu dia diserang dan dicacatkan dengan teruk.
Pembunuh mencekik lehernya,
menamatkan riwayatnya sebelum dia sempat menjerit.
Di Timur London pada tahun 1880-an,
pembunuhan bukanlah suatu perkara biasa seperti yang kita sangkakan,
oleh itu, pembunuhan Polly
dilihat oleh polis pada masa itu sebagai suatu perkara jarang berlaku.
3:45 PAGI MAYAT POLLY DITEMUI
London pada 1888 merupakan bandar terbesar di dunia.
Barat London, sangat kaya, makmur,
manakala Timur London pula miskin.
Whitechapel merupakan sebuah daerah dalam kawasan Timur London.
Ia sebuah kawasan yang didiami mereka yang hidup melarat,
yang hidup dalam kemiskinan, mereka yang secara harfiahnya akan mati kebuluran.
Di luar jalan utama,
terdapatnya lorong kecil dan laman dalam yang dipenuhi tikus.
Teruk sekali. Penduduk yang hidup dalam keadaan perih.
Ramai wanita bujang di Timur London tak mampu mendiami rumah atau flat sendiri.
Jadi, setiap hari, mereka perlu mencari empat sen
untuk sewa katil semalaman,
di rumah penginapan bersama atau rumah tidur.
Saya kata katil,
tapi di kebanyakan tempat ia sebenarnya keranda
yang diatur sepanjang dinding.
Ramai wanita terlibat dalam pelacuran sebagai jalan keluar.
Ia suatu keadaan terdesak untuk mereka memperoleh pendapatan.
WANITA
Terdapat istilah untuk wanita-wanita tersebut iaitu "mereka yang malang",
kerana keadaan terabai mereka.
Saya rasa Jack the Ripper menyasarkan wanita-wanita ini
kerana mereka sasaran mudah dan wanita lemah yang berjalan di jalanan.
Jika jalan pelacuran dipilih untuk menyara hidup,
mereka pastinya kenal selok-belok jalanan.
Jadi, secara efektifnya, lokasi pembunuhan sebenarnya dipilih mangsa.
Melalui kerja mereka, mereka tahu tempat sunyi
untuk melayan klien mereka tanpa diganggu.
Jadi mereka memilih, tanpa disedari, lokasi pembunuhan yang sempurna.
Polly Nichols dibunuh pada 31 Ogos.
Seminggu kemudian, pada 8 September,
satu lagi pembunuhan berlaku, dan mangsa bernama Annie Chapman.
Annie ditemui mati terbunuh di laman belakang Jalan Hanbury.
Juga di Timur London, berhampiran tempat Polly dibunuh.
Dia terbaring terlentang di laman, dengan mukanya menghadap ke arah tangga.
Dia mengalami pencacatan teruk, sama seperti Polly.
Sesuatu juga telah diambil.
Pembunuh mengerat dan mengambil rahim mangsa,
yang mencadangkan sebab pembunuhan itu
khususnya agar pembunuh boleh mendapatkan sebahagian daripada anatominya.
Annie merupakan mangsa paling tua. Dia berusia 47 tahun.
Menurut laporan polis, Annie tiada sebarang pendapatan.
Untuk menyara hidup, dia mula menjual barangan kodi di jalanan.
Apabila usaha itu tak berhasil, dia beralih kepada pelacuran kasual.
Sekali lagi, sama seperti Polly Nichols, pada malam sebelum dia dibunuh,
dia tiada wang untuk membayar penginapannya.
1:45 PAGI ANNIE MENINGGALKAN RUMAH PENGINAPAN
Para saksi mengatakan dia merayau-rayau, mencari klien.
Kemudian, pada satu ketika,
Annie dilihat bersama seorang lelaki
di luar pintu depan di 29 Jalan Hanbury,
tetapi muka lelaki itu tidak kelihatan.
Saksi melaporkan dia kelihatan seperti seorang asing
daripada pakaian lelaki itu.
Dipercayai bahawa lelaki itu ialah Jack the Ripper.
Menurut rekod polis, perkara yang berlaku seterusnya,
mereka berdua masuk ke laluan masuk Nombor 29, yang tidak berkunci.
Ia membawa ke suatu laluan.
Laluan gelap itu menuju ke sebuah laman belakang.
Di situlah Jack membunuh Annie.
ILUSTRASI AKHBAR
Mendiami di Nombor 27 Jalan Hanbury pada masa pembunuhan Annie,
iaitu rumah bersebelahan,
ialah seorang lelaki bernama Albert Cadosch.
Dia sedang menuju ke tandas, yang terletak di bahagian bawah,
dan dia terdengar jeritan "jangan" dan bunyi hentaman di pagar.
Ramai percaya yang ia badan Annie melanggar pagar.
5:30 PAGI ANNIE KELIHATAN BERSAMA SEORANG LELAKI
Kemungkinan besar, jika dia menjenguk dari atas pagar,
dia akan menyaksikan pembunuhan Annie Chapman.
Tekak Annie dikelar dari bahagian kiri ke kanan,
hingga ke tulang belakang.
Dia dikelar sehingga ke tulang dadanya.
Ususnya telah dikeluarkan dan diletakkan di atas bahunya.
Di kakinya terdapat beberapa objek dari poket pakaian kain belacunya,
yang telah dipotong.
Terdapat sebatang sikat, sehelai kertas,
pelbagai perkara lain dari poket pakaiannya.
Pembunuh menyusunnya, hampir secara sistematik, di kakinya.
Pelik sekali.
Kerana dia dicacatkan sama seperti Polly,
polis percaya kedua-dua pembunuhan dilakukan oleh individu sama.
Di tempat kejadian,
mereka mencari apa-apa petunjuk yang ditinggalkan pembunuh.
Ketika itulah polis menemui apron kulit yang baru dibasuh
di sudut laman.
Mereka fikir, "Oh, kami tahu. Kami tahu siapa pembunuh itu."
Sebab keterujaan itu berlaku kerana,
selepas pembunuhan Polly Nichols,
polis sudah pun menyiasat seorang suspek yang dikenali sebagai Apron Kulit.
Ketika itu, pelacur di Whitechapel
mula bercakap tentang satu karakter jahat yang dipanggil Apron Kulit,
dan mereka yakin bahawa dialah yang bertanggungjawab.
Apron Kulit ialah seorang yang bernama John Pizer, yang tinggal di Whitechapel.
Dia seorang tukang kasut. Kerana kerjanya, dia memakai apron kulit.
Jadi apabila sehelai apron kulit ditemui,
dia diheret ke balai polis,
dan dia disoal siasat.
Rupa-rupanya, apron kulit yang polis temui
tiada kena-mengena dengan pembunuhan itu.
Ia cuma seorang penduduk tempatan yang membersihkan apron kulitnya
dan menyidainya di pagar untuk mengeringkannya.
Pizer mempunyai alibi kukuh semasa malam pembunuhan berlaku,
jadi dia dibebaskan sebagai suspek.
Dia merupakan suspek pertama daripada ramai suspek dalam kes ini.
Pada masa itu. pihak polis mengenal pasti
bahawa terdapat sesuatu yang tidak kena di Whitechapel.
Dua pembunuhan dahsyat, pencacatan yang teruk sekali,
kemungkinan besar dibunuh oleh individu sama.
Apa yang menakutkan ialah terdapat seseorang yang berada di situ
yang ingin membunuh anda,
dan anda tidak pernah menemuinya, tidak pernah menyakitinya.
Dia bukan membunuh dengan sebarang sebab.
Ketakutan daripada pembunuhan tersebut mula melanda.
Ramai yang berfikir, "Haiwan apa yang sanggup berbuat begitu?"
HAIWAN WHITECHAPEL
Ramai beranggapan pembunuh tahu selok-belok Whitechapel.
Whitechapel pada masa itu memiliki banyak lorong belakang sempit,
laluan kecil berliku-liku yang bersimpang-siur di celah-celah bangunan.
Pembunuh cuma perlu tahu laluan terdekat
bagi melarikan diri segera dari tempat kejadian.
Apabila tiba di Jalan Whitechapel, jalan utama sibuk
yang melalui bahagian tengah kawasan atau Jalan Commercial,
sebatang jalan besar sibuk,
maka dia dapat menghilangkan dirinya di celah-celah orang ramai.
Awal-awal lagi, polis mengambil keputusan untuk tidak memberitahu pemberita
tentang aktiviti yang dijalankan atau arah tuju siasatan mereka.
Sudah lumrah, pemberita yang sentiasa mencari-cari cerita sensasi
berasa kecewa kerana ketiadaan petunjuk untuk dilaporkan
kecuali suspek Apron Kulit.
Kemudian, pada 27 September 1888,
Agensi Berita Pusat menerima sepucuk surat yang menarik
bertulisan dakwat merah.
Permulaannya, "Bos yang dihormati, saya asyik dengar saya dah ditangkap polis."
"Belum sampai masanya saya ditangkap."
Kemudian dia mengejek-ejek bangga akan perkara yang dia lakukan.
Yang dia masih tak ditangkap polis.
Di akhir surat, ia ditandatangani, "Yang benar, Jack the Ripper."
Surat "Bos yang dihormati" itu mungkin dokumen paling penting yang kita miliki
kerana surat itu memberi kita nama "Jack the Ripper".
Ia meringkaskan perkara yang penulis itu lakukan kepada wanita.
Mangsa dirabakkan.
Kekejaman sebegitu digambarkan dalam nama samaran,
Jack the Ripper (Si Perabak), ia impian wartawan!
Pembunuh itu kini sudah bernama, jadi dia bukan lagi seorang yang kabur.
Dia mempunyai nama itu, Jack the Ripper.
Masalahnya ialah majoriti pegawai polis percaya surat tersebut
perbuatan seorang wartawan London yang dikenali detektif kanan Scotland Yard.
Dalam erti kata lain, seorang wartawan menulisnya. Ia tipu helah kewartawanan.
Ramai orang pada masa itu, termasuk polis yang berkenaan,
percaya mereka tahu identiti individu yang melakukannya
dan individu itu dari Agensi Berita Pusat sendiri
yang cuba menjana keterujaan untuk pihak pemberita.
Pada pendapat saya, surat "Bos yang dihormati" itu
tidak ditulis oleh Jack the Ripper.
Semasa surat itu diterima,
tidak kelihatan terdapatnya seorang suspek yang kukuh
atau arah tuju siasatan yang diikuti oleh polis pada ketika itu.
Polis dalam keadaan terdesak,
jadi mereka menyiarkan surat itu kepada pihak umum.
Ia di keluarkan semula dalam bentuk poster,
serta disiarkan juga dalam akhbar.
Menyiarkannya merupakan suatu kesilapan,
kerana nama itu memberikan gambaran yang begitu tepat sekali.
Jack the Ripper, ia menjadi popular.
Mereka yang nakal di serata London mula mendapatkan pen mereka.
Sepanjang Oktober, polis dibanjiri dengan surat yang bertalu-talu.
banyak ditandatangani "Jack the Ripper".
Ia menjadi aktiviti masa lapang, menulis surat bertandatangan "Jack the Ripper."
Setiap surat perlu dibaca, dinilai,
dan jika perlu, menjejaki dan menemu bual penulis,
jadi akibatnya, para detektif yang sudah pun tidak cukup tangan
bekerja hingga mereka hampir berputus asa.
Kemudian pada 30 September,
beberapa hari selepas polis menerima surat "Bos yang dihormati",
pembunuh bertindak lagi dan melakukan dua pembunuhan dalam masa tidak sampai sejam.
Malam itu yang kita kini panggil, "Malam Acara Berganda".
Di tempat ini pada jam satu pagi,
Louis Diemschutz menarik kuda dan pedatinya masuk ke laman
yang terletak betul-betul di belakang sini.
Dia terjumpa mayat seorang wanita.
Mangsa bernama Elizabeth Stride, mangsa ketiga Jack the Ripper.
Elizabeth dari Sweden.
Dia bekerja sebagai pengasuh kanak-kanak buat seketika, dan sebagai tukang cuci,
kemudian, dia terlibat dalam pelacuran.
Dia datang ke England ketika dia berusia awal 20-an,
dan mula-mula dia berada
di sekitar kawasan Lorong Brick, di rumah penginapan bersama di situ.
Menjelang akhir September,
dia berjaya mengumpul beberapa syiling
dengan membersihkan rumah penginapan itu.
Dia mula keluar pada waktu malam dan membelanjakan pendapatan yang diperoleh.
Semasa mayatnya ditemui, terdapat skarf terlilit di lehernya,
yang dipintal ke satu bahagian dengan simpulan ditarik ketat,
dan terdapat luka besar bercerancang,
yang berlanjutan hingga sampai ke skarf tersebut,
seolah-olah ia telah digunakan sebagai panduan oleh pembunuh.
Terdapat aliran darah daripada bahagian tekak
yang mengalir ke dalam longkang di sudut bertentangan.
Tidak seperti mangsa lain, dia hanya mengalami kelaran di leher.
Tiada berlaku pencacatan.
Sesetengah orang percaya bahawa sebab Jack hanya mengelar leher Elizabeth
ialah kerana dia diganggu oleh kuda dan pedati yang menuju masuk ke laman.
Disebabkan keinginan pencacatannya telah dipatahkan,
pembunuh tersebut keluar mencari mangsa lain.
Empat puluh lima minit kemudian, di Kota London,
mayat Catherine Eddowes ditemui di Dataran Mitre.
CATHERINE EDDOWES DIBUNUH 30 SEPTEMBER 1888 - UMUR 46
Tempat saya berdiri ini
merupakan lebih kurang tempat mayat Catherine Eddowes ditemui
pada malam Acara Berganda.
Catherine dilahirkan di Wolverhampton.
Kedua ibu bapanya meninggal dunia,
dan dia ditempatkan di rumah anak yatim.
Dia kemudiannya berpindah ke London
dan dikenali sebagai seorang pekerja seks pada masa itu,
tapi mungkin secara kasual.
Dia ditemui sekitar jam 1:45 pagi
oleh pegawai polis, PC Watkins,
yang datang dari kawasan sekitar Jalan Mitre.
Dia masuk ke kawasan dataran.
Dia sedang menjalankan rondaannya.
Dia menyuluh dengan tanglungnya dan terkejut
setelah mendapati di sini.
Catherine tiada di situ 15 minit sebelum itu.
Pencacatannya paling teruk antara mana-mana mangsa hingga setakat itu.
Kali ini ia lebih dahsyat.
Tekaknya dikelar, badannya dibelah.
Terdapat potongan V pada pipinya, pada kelopak matanya,
sebahagian daripada cuping telinga dan hujung hidung dikerat,
Juga, pembunuh membelah dan mengambil uterus dan ginjal kiri.
Cuma terdapat seorang penghuni di dataran, Richard Pearce, seorang anggota polis,
bersama keluarganya, di situ.
Pegawai itu tak mendengar apa-apa,
dan, menakjubkan, penjaga malam juga tak mendengar dan nampak apa-apa.
Seolah-olah hantu yang membunuh Catherine di sini.
Semasa Catherine dibawa
ke rumah mayat Kota London dan pakaiannya ditanggalkan,
mereka perasan akan apron yang dipakainya
berlumuran darah, suatu perkara yang dijangkakan,
tetapi sebahagiannya telah tiada, seperti telah dipotong.
Selepas mayat Catherine Eddowes ditemui,
seorang pegawai polis sedang meronda di Jalan Goulston.
Dia menyuluhkan tanglung ke ruang pintu, bagi memastikan tiada yang bersembunyi,
cuba mencari apa-apa senjata,
dan ternampak darah di pintu masuk kediaman model di Jalan Goulston.
Dia menemui sehelai material pada darah tersebut.
Ia merupakan sebahagian daripada apron Catherine Eddowes
yang terpotong daripada mayatnya di Dataran Mitre.
Sesetengah orang percaya bahawa sebab apron berada di situ
adalah kerana pembunuh itu mengelap tangan dan pisaunya.
Tapi kenapa ruang pintu spesifik itu, tiada siapa tahu.
Berkenaan darah pada helaian apron itu,
ia mungkin milik Catherine, daripada luka teruk yang dialaminya.
Boleh jadi pembunuh secara tidak sengaja melukakan dirinya
semasa melakukan pencacatan.
Malangnya, tidak terdapat penjenisan darah pada masa itu.
jadi perkara itu tak berguna.
Salah satu ugutan yang banyak terkandung dalam surat Jack the Ripper
adalah mereka akan hantar anggota badan kepada polis.
Dua minggu selepas Acara Berganda,
iaitu apabila Elizabeth dan Catherine dibunuh,
seorang lelaki tempatan bernama George Lusk menerima sepucuk surat.
Dia sedang duduk di meja makan pada 16 Oktober,
dan dia menerima sebuah bungkusan kecil.
Dia membukanya, di dalamnya terdapat surat "dari neraka."
Bersama-sama surat itu adalah separuh ginjal manusia.
George Lusk merupakan ketua
Jawatankuasa Pengawasan Mile End Whitechapel.
Mereka akan keluar pada waktu malam dan meronda jalanan,
dan mereka akan mengawasi karakter yang mencurigakan.
Surat yang dihantar ke rumah Encik Lusk berbunyi,
"En. Lusk, tuan, saya beri separuh ginjal yang saya ambil daripada seorang wanita."
"Tersimpan untuk tuan."
"Separuh lagi telah saya goreng dan makan. Ia enak sekali."
"Saya mungkin akan menghantar pisau berdarah yang digunakan,
jika tuan tunggu lama sedikit."
"Yang benar, Tangkap saya jika boleh, Encik Lusk."
Jelas dia mengatakan yang dia seorang kanibal
dan dia benar-benar telah memakan sebahagian daripada ginjal mangsa.
Teruk sungguh.
Berkenaan surat Lusk, terdapat perdebatan di kalangan polis
jika ginjal tersebut benar-benar ginjal Catherine.
Pasti sekali, pendapat perubatan pada masa itu berbeza.
Ia sememangnya ginjal yang tepat.
Ia ginjal kiri dan Catherine memang kehilangan ginjal kirinya.
Jika ginjal itu ginjal Catherine,
maka surat itu surat tulen, dan terdapat kebarangkalian 50/50.
Jadi, secara peribadi, saya sentiasa percayakan surat itu
dan percaya bahawa ia surat tulen, tapi yang lain tidak berpendapat sama.
Ada yang berpendapat bahawa ia satu-satunya surat tulen
daripada pembunuh.
Saya mempunyai pendapat berbeza.
Saya fikir ia mungkin suatu jenaka pelajar perubatan.
Ia suatu perkara biasa untuk pelajar perubatan menyimpan anggota badan.
Yang pentingnya, semua orang berminat dengan Jack the Ripper.
Ia menjadi seperti suatu obsesi.
Ramai yang berfikir, "Saya perlu terlibat. Saya nak terlibat."
Pada Oktober 1888,
polis menganjurkan carian rumah ke rumah
di seluruh Whitechapel.
Terdapat beberapa ratus buah rumah digeledah.
Seribu orang telah disiasat,
tapi tidak banyak petunjuk yang kedapatan untuk siasatan diteruskan.
Penting untuk diingat, pada tahun 1888, polis mempunyai bilangan terhad
akan jumlah alatan penyiasatan yang mereka miliki.
Tiada perkara mudah seperti cap jari,
dan pastinya mereka tiada CCTV,
yang akan membolehkan mereka mengawasi kawasan berbeza-beza.
Pada dasarnya, siasatan polis bergantung pada pencarian di kawasan kejadian.
Mungkin terdapatnya tapak kaki yang mereka boleh gunakan?
Tapi tiada satu pun kaedah tradisional penyiasatan yang berkesan.
Terdapat saksi yang berkata, "Saya nampak ini, nampak itu."
Tapi kita tak tahu jika mereka nampak pembunuh itu atau tidak.
Ramai yang kata pembunuh setinggi lima kaki enam, lima kaki tujuh,
tetapi, ketinggian itu mungkin ketinggian purata seorang lelaki pada masa itu.
Umur yang berbeza-beza dari 20-an hingga 40-an, pakaian yang berbeza-beza.
Masalah dengan pengenalan saksi pada masa itu
ialah pencahayaan yang malap.
Ia jam dua atau tiga pagi, keadaannya gelap. Pencahayaan terhad.
Sejauh mana kita perasan sesuatu?
Selalunya, saksi boleh memberi gambaran salah dalam penjelasan mereka.
Jadi, malangnya, tiada siapa tahu rupa sebenar Jack the Ripper.
Ketika itu, polis menyiasat ke pelosok Timur London
untuk mencari pembunuh tersebut.
Berlaku juga situasi menarik
dengan terdapat ramai yang menyamar
untuk cuba menangkap Si Ripper.
Terdapat 3 pelajar perubatan yang menjadi umpan
bagi mengumpan pembunuh menunjukkan diri.
Lelaki yang berpakaian seperti wanita, merayau-rayau di Timur London
dengan harapan diserang oleh Jack the Ripper
supaya mereka boleh menangkapnya.
Wanita mula melengkapkan diri mereka dengan senjata.
Terdapat gambar kaum wanita memegang pisau, pistol, gunting,
dengan pengetahuan bahawa, mereka perlu keluar.
Mereka tiada tempat lain. Mereka perlu peroleh empat sen mereka.
Ia situasi yang tidak diingini,
untuk memikirkan pelanggan anda yang seterusnya mungkin yang terakhir.
Keseluruhan Oktober berlalu tanpa sebarang pembunuhan,
sebahagian besar disebabkan oleh peningkatan kehadiran polis di situ.
Tiada apa-apa berlaku hinggalah pembunuhan seterusnya pada 9 November.
Ia pembunuhan yang paling teruk berlaku setakat itu.
Mary Jane Kelly berusia pertengahan 20-an,
dia yang bongsu antara adik-beradik perempuan.
Sama seperti mangsa lain,
dia perlu mendapatkan wang, jadi dia bekerja sebagai kupu-kupu malam.
Dia mempunyai bilik sendiri di Whitechapel.
Seorang lelaki bernama Thomas Bowyer pergi mengutip sewa daripada Mary Jane Kelly.
Dia mengetuk pintu. Tiada jawapan.
Jadi dia pergi ke sebuah tingkap sisi pecah.
Dia menyelak langsir dan melihat suatu keadaan yang mengerikan.
Sesuatu yang amat mengejutkan.
Memiliki peluang dalam bilik berkunci itu,
pembunuh boleh berbuat apa saja yang dia mahu.
Mary Kelly telah disiang sepenuhnya.
Wajahnya disiat sepenuhnya, payudara dipotong,
terbaring di atas katil, isi perut di merata tempat.
Dia dibunuh dalam rumah.
Ia satu-satunya pembunuhan yang berlaku di dalam rumah.
Polis mengambil gambar mayat yang terbaring di katil.
Ia salah satu gambar awal tempat kejadian jenayah.
Mangsa tidak kelihatan seperti manusia. Ia begitu dahsyat sekali.
Dia memotong tiga kepingan daging,
meletakkannya di atas meja sisi katil.
Dia memotong dan mengeluarkan beberapa bahagian abdomennya,
meletakkannya di sekeliling tubuh.
Tidak cukup daripada itu, dia mengerat daging daripada pahanya,
tulang pahanya terdedah,
kemudian dia mengerat jantungnya.
Tapi sayangnya, jantung Mary Jane Kelly tidak ditemui.
Pakar bedah polis divisyen Scotland Yard, Dr. Thomas Bond,
menjalankan autopsi ke atas Mary Kelly semasa dia masih terbaring di biliknya.
Mereka kata Mary kelihatan seperti
mungkin sedang tidur semasa dia diserang.
Sir Robert Anderson, Pembantu Pesuruhjaya Scotland Yard ketika itu,
meminta pendapat Dr. Thomas Bond mengenai lima pembunuhan yang berlaku.
Anderson memberinya laporan inkues
kematian Mary Nichols, Annie Chapman,
Elizabeth Stride dan Catherine Eddowes.
Diketahui bahawa pendapat Dr. Bond sering diminta
berkenaan beberapa kes terkenal pada tahun 1870-an dan 1880-an
di seluruh negara, bukan setakat London saja.
Selepas bertahun-tahun berkhidmat untuk Scotland Yard,
dia mula berminat dalam jiwa seorang pembunuh.
Dia cuba mendapatkan kefahaman akan cara pembunuhan dilakukan,
bukan sekadar daripada aspek fizikal atau perubatan perkara tersebut.
Dr. Thomas Bond melakukan
mungkin percubaan pertama pemprofilan seorang pembunuh bersiri.
Pada 10 November, dia menyerahkan laporan ke Scotland Yard,
yang membentuk kebanyakan tanggapan kita terhadap Jack the Ripper pada hari ini.
Bond bercakap tentang persamaan antara semua pembunuhan.
Menurutnya, serangan yang dilakukan pastinya secara mengejut,
sesuatu yang tidak disangka oleh mangsa.
Bukti menunjukkan, entah bagaimana, dia mampu
mengatasi segera mangsanya dan memengsankan mereka.
Idea bahawa mangsa dibunuh semasa mereka berkeadaan baring
ialah kesimpulan yang dibuat oleh Dr. Bond dalam laporannya.
Ia perkara yang boleh dipercayai kerana terdapat kesan ibu jari
dan kesan jari ditemui pada leher mangsa,
yang menunjukkan mereka dicekik, sehingga tidak sedarkan diri,
direbahkan ke lantai, dan kemudian tekak mereka dikelar.
Kemudian pencacatan dijalankan selepas kematian.
Pastinya pada tahun 1880-an,
idea pembunuh bersiri, seperti yang kita kenali pada masa ini, tidak wujud.
Pada tahun 1970-an
barulah istilah "pembunuh bersiri" menjadi… boleh dikatakan dicipta.
Tapi pada tahun 1888, rakyat umum tidak mempercayai
bahawa terdapat individu yang membunuh tanpa,
perkara yang mereka anggap, sebagai suatu motif.
Jadi pemberita dan orang umum mengusulkan suspek seperti seorang doktor tak siuman,
seorang bidan,
seorang penyembelih,
kerana mereka mempunyai pelbagai kemahiran yang Jack the Ripper miliki.
Penyembelih akan memiliki pengetahuan anatomi,
tapi tak semestinya kemahiran pembedahan.
Seorang doktor pastinya akan memiliki kedua-duanya.
Tapi para doktor pada masa itu tidak sependapat
tentang sama ada pembunuh mempunyai kedua-dua perkara tersebut atau tidak.
Pembunuh kelihatannya tahu
kedudukan segala perkara dalam tubuh manusia
untuk mampu mengekstrak pelbagai perkara.
Dia perlu membedah, dalam sesetengah kes,
dalam keadaan hampir gelap.
Saya rasa dia pastinya memiliki sedikit pengetahuan dan kemahiran
bagi melakukannya.
Kita tahu bahawa pembunuhan berlaku bukan bagi tujuan merompak.
Bukan kerana dendam.
Bukan untuk mengaut keuntungan.
bukan kerana cemburu, bukan kerana kemabukan.
Ia dilakukan semata-mata untuk kepuasan dapat melakukan pencacatan tersebut.
Pencacatan menjadi semakin rumit dengan setiap pembunuhan terbaru,
kerana sekadar pencacatan ringkas tidak cukup
untuk membuatkan dia merasai keterujaan yang dicari-carinya.
Pembunuhan dilakukan semata-mata untuk keseronokan seksual.
Motif atau pandangan mental pelaku yang sebegitu
tidak pernah diperhatikan langsung sebelum itu.
Dalam laporannya, Bond juga memberi pendapat
berkenaan identiti pembunuh dari sudut perwatakannya.
Dia seorang yang pendiam dan dihormati, mungkin seorang yang berpakaian sopan.
Dr. Bond bercakap tentang cara hidupnya juga.
Dia mungkin mempunyai sekurang-kurangnya
sebuah bilik tempat dia dapat berehat dan membersihkan dirinya.
Dia membincangkan pendapatannya,
bahawa dia sama ada mempunyai pencen atau pendapatan peribadi.
Bahawa dia tinggal bersama keluarganya.
Bahawa keluarganya mungkin melindunginya.
Pada masa itu ramai berpendapat bahawa Jack the Ripper mungkin seorang yang gila
dan mungkin merayau-rayau di jalanan
dengan mulut yang berbuih dan berpenampilan jahat
dan tidak begitu sihat.
Jelas sekali, para pelacur agak bijak.
mereka takkan menghampiri seseorang yang sebegitu.
Saya rasa idea Jack the Ripper seorang penyerang yang tidak dikenali,
merayau-rayau di lorong-lorong sunyi pada awal pagi dengan bertopi tinggi,
membawa beg hitamnya,
adalah imej yang kekal bersama kita selama lebih 100 tahun.
Apabila kita menonton filem senyap lama
yang terdapat babak seorang wanita diikat pada landasan kereta api,
penjahat yang melakukannya sentiasa memakai topi tinggi, jubah hitam,
kebiasaannya bermisai tebal,
tepat seperti imej Jack the Ripper yang kita bayangkan pada hari ini.
Gambarannya sepadan dengan gambaran pelaku perbuatan keji sebenar.
Ciri beg hitam
datang daripada lelaki yang kelihatan hampir pada masa Elizabeth Stride dibunuh.
Lelaki itu membawa sebuah beg hitam,
tapi sebenarnya, dia balik daripada sesuatu urusan dan sedang berjalan pulang,
dia mempunyai alibi kukuh dan tiada kena-mengena dengan kes,
tapi idea beg hitam kekal.
Jack the Ripper yang bertopi tinggi, membawa beg Gladstone
dan memakai mantel,
pada pendapat saya akan menonjol ketara
di Timur London pada masa itu.
Jack the Ripper sebenar pastinya mampu bermundar-mandir di jalanan
tanpa disedari khusus oleh sesiapa pun.
Terdapat banyak rumah sembelihan di kawasan itu pada masa itu,
dan adalah perkara biasa melihat orang berpakaian berlumuran darah,
berjalan-jalan di kawasan sekitar pada awal pagi.
Selepas pembunuhan Mary Kelly, sesuatu yang luar biasa berlaku.
Banyak masa berlalu, dan pembunuhan telah terhenti.
Kenapa pembunuh itu berhenti?
Sudahkah dia memuaskan hawa nafsunya melalui pencacatan dahsyat Mary?
Jika pembunuhan berakhir, sesuatu berlaku terhadap pembunuh. Dia sudah matikah?
Dia mungkin sudah meninggalkan negara, mungkin pergi bercuti,
mungkin dikurung kerana jenayah lain.
Ada yang mengagak bahawa mungkin dia menghadapi masalah kesihatan.
Terdapat sesetengah yang berpendapat dia seorang kelasi.
Datang melakukan pembunuhan kemudian keluar berlayar semula.
Ia cara yang hampir sempurna untuk melakukan pembunuhan.
Kemudian, tentunya terdapat teori hospital sakit jiwa.
Pembunuhan tamat kerana pembunuh dimasukkan ke hospital sakit jiwa.
Pada awal siasatan, polis mempunyai ramai suspek.
Tidak putus-putus satu demi satu suspek ditahan oleh polis.
Setiap individu yang disebut, yang berkeadaan mencurigakan,
atau kelihatan seperti seseorang yang dilihat oleh seorang saksi,
perlu disiasat selanjutnya.
Sepanjang tahun-tahun yang berlalu,
jelas sekali terdapat ramai, dengan berniat baik,
yang melakukan kajian sendiri dan mempunyai suspek mereka sendiri.
Daripada itu, terdapat beberapa suspek yang patut dipandang serius.
Seorang suspek yang terdapat dalam fail polis ialah Montague John Druitt.
Druitt merupakan seorang peguam di London Selatan,
dan dia juga seorang guru.
Sekitar November 1888, dia telah dipecat.
Mayatnya ditemui terapung di Sungai Thames pada hari terakhir tahun 1888.
Apabila pembunuhan berhenti,
salah satu teori yang polis usulkan ialah teori bunuh diri.
Jadi mereka melihat kepada semua kes bunuh diri yang berlaku
selepas pembunuhan Mary Kelly.
Satu kes bunuh diri yang mendapat perhatian ialah Montague John Druitt.
Menurut laporan polis,
keluarganya sendiri berpendapat bahawa dialah pembunuhnya.
Abangnya memberi keterangan bahawa sudah agak lama keadaan mentalnya tak stabil.
Dia menemui nota mengatakan dia sudah tak keruan.
Adalah lebih baik dia mati sahaja.
Tetapi tiada bukti kukuh yang menunjukkan kehadiran Druitt di Whitechapel,
apatah lagi dilihat bersama mana-mana wanita pada malam pembunuhan mereka.
Ia hanyalah berdasarkan pada fakta bahawa dia ditemui mati lemas di Sungai Thames
pada hujung tahun itu.
Dr. Francis Tumblety merupakan salah seorang suspek yang menarik perhatian.
Dia antara satu-satunya suspek yang ditahan untuk perbuatan membunuh
sebelum pembunuhan Mary Kelly.
Dia dari Amerika dan diberi ikat jamin.
Dia lari daripada ikat jamin dan kembali ke Amerika.
Semasa dia di New York, Tumblety mula memberi temu bual dan berkata,
"Saya ditahan kerana disyaki sebagai pembunuh."
Tumblety berkata, "Saya buat perkara yang semua orang buat."
"Saya tertarik dengan kes, jadi saya pergi ke kawasan itu untuk melihat lebih dekat."
Entah bagaimana dia ditangkap
kerana disyaki melakukan pembunuhan Jack the Ripper.
Tapi, pastinya, tiada bukti yang mencadangkan bahawa dia pembunuhnya.
Suspek utama terakhir selepas Tumblety dan Druitt
ialah seseorang yang hanya bernama Kosminski.
Nama Kosminski muncul daripada fail polis.
Dia digambarkan sebagai seorang pesakit hospital sakit jiwa Yahudi Poland.
Kita tak tahu siapa Kosminski,
tapi pencarian telah dilakukan, dan nampaknya
ia carian rekod hospital sakit jiwa yang agak menyeluruh,
bagi mencari Kosminski.
Satu-satunya rekod yang ditemui ialah seorang lelaki bernama Aaron Kosminski.
Aaron Kosminski tinggal di Whitechapel.
Dia seorang Yahudi muda dari Poland.
Tapi dia tidak dimasukkan ke hospital sakit jiwa sehinggalah pada tahun 1891.
Dia berkeliaran bebas di Whitechapel tiga tahun selepas Mary Kelly dibunuh,
jadi perkara itu tidak sesuai dengan idea
bahawa suspek ditahan tidak lama selepas pembunuhan terakhir.
Sir Robert Anderson
dan Ketua Inspektor Donald Sutherland Swanson,
dua pegawai tertinggi yang mengendalikan kes,
kedua-duanya berpendapat bahawa seorang yang bernama Kosminski ialah pembunuhnya.
Anderson dan Swanson mengetahui
segala bukti terhadap semua suspek.
Jika mereka berpendapat bahawa bukti terhadap Kosminski
lebih kukuh daripada bukti terhadap suspek lain,
dia seharusnya berada di tempat pertama senarai suspek Jack the Ripper.
Masalahnya, kita tak boleh kata dengan penuh kepastian bahawa
Aaron Kosminski ialah Kominski yang mereka maksudkan.
Sepanjang tahun-tahun berikutnya, terdapat lebih ramai suspek,
dan pelbagai teori yang timbul.
Malah, filem From Hell lakonan Johnny Depp
dan siri televisyen tahun 1988 yang dibintangi oleh Michael Caine,
mungkin dua versi kisah Jack the Ripper yang paling dikenali,
kedua-duanya memaparkan Sir William Gull sebagai Jack.
Sir William Gull, yang memegang peranan sebagai pembunuh
dalam hampir kesemua filem yang kita tonton,
telah dikaitkan sejak tahun 1970-an
dengan perkara yang kita panggil Teori Konspirasi Diraja.
Menurut teori tersebut,
Cucu Ratu Victoria, Putera Albert Victor,
mendapat anak hasil hubungan sulit dengan seorang pelacur Timur London.
Seorang bayi perempuan, Alice.
Alice mempunyai pengasuh, Mary Jane Kelly.
Mary Jane mempunyai 4 kawan,
Polly Nichols, Annie Chapman, Elizabeth Stride, Catherine Eddowes.
Bersama-sama, mereka mengugut keluarga Diraja dan pihak kerajaan
dengan pengetahuan rahsia tentang bayi itu.
Dengan itu, doktor diraja, Sir William Gull,
dihantar untuk menjejaki dan membunuh mereka
bagi mengekalkan rahsia tersebut.
Masalah teori itu ialah Sir William Gull diserang strok pada tahun 1887,
dia tidak mampu untuk bergerak bebas di Whitechapel,
melakukan pembunuhan dan pencacatan tersebut.
Sir William bukan suspek kontemporari.
Namanya tiada dalam mana-mana fail polis,
helaian kontemporari,
atau dalam apa-apa sahaja dokumentasi kontemporari kes ini.
Tentu sekali, apabila teori itu dipatahkan sepenuhnya,
ia kekal dalam ingatan.
Ramai yang main salahkan sesiapa sahaja yang masih hidup ketika itu.
Saya rasa ramai yang telah dipersalahkan tanpa bukti sebenar,
kerana, malangnya cuma terdapat sejumlah kecil rekod yang wujud.
Pembunuhan Jack the Ripper, seperti yang difikirkan kebanyakan orang,
berlaku semasa musim luruh 1888.
Perkara itu merupakan pembunuhan lima mangsa dalam beberapa minggu.
Tapi terdapat fail yang dipanggil fail pembunuhan Whitechapel,
yang bermula dari tahun 1888 sehingga tahun 1891
dan melaporkan lebih daripada lima orang mangsa.
Kita tak tahu berapa ramai, jika terdapat,
mangsa lain dalam fail pembunuhan Whitechapel
yang mungkin telah dibunuh oleh Jack the Ripper.
Terdapat fail, yang kami rujuk sebagai "fail suspek,"
akan individu yang disoal siasat berkenaan Jack the Ripper
dan untuk seketika, mungkin telah disyaki.
Fail itu sudah hilang dan kita tak tahu perkara yang berlaku terhadap fail itu.
Umum mengetahui bahawa tahun-tahun selepas 1880-an,
menjelang tahun 1890-an,
pegawai polis dibenarkan untuk melihat laporan kes.
Nampaknya, sejak dari saat itu, helaian atau laporan tertentu,
gambar mangsa yang kita miliki hari ini,
perlahan-lahan diasingkan, dibawa pergi, dikeluarkan oleh pemburu cenderamata.
Laporan Bond hilang daripada fail selama beberapa tahun,
dan apabila ia ditemui, ia dihantar tanpa nama penghantar ke Scotland Yard.
Surat "Bos yang dihormati" kehilangan.
Mujurlah, ia kemudian dikembalikan.
Beberapa gambar mangsa
ditemui dalam beberapa dekad lepas.
Ia bak menyusun susun suai gambar.
Anda memiliki semua kepingan,
tetapi sesetengah kepingan tidak padan dengan gambar tersebut.
Anda berjaya memadankan kesemua kepingan yang membentuk gambar.
Anda memiliki suatu gambar. Kemudian anda juga memiliki bahagian gambar yang hilang.
Sebagai ahli sejarah, adalah mengecewakan
untuk tidak dapat mengatakan bahawa inilah pelakunya.
Lebih penting lagi, tidak dapat menyelesaikan pembunuhan ini
untuk keluarga dan keturunan mangsa, kerana mereka masih berada bersama kita.
Lebih ramai yang menelitinya, lebih banyak fakta diketahui,
maka kisah ini akan terus berkembang,
membangun dan mengambil pelbagai aspek,
dan menuju ke arah yang kita sama sekali tidak jangkakan.
Tentulah kita ingin tahu identiti Jack the Ripper.
Maksud saya, penamat misteri ini, bagus sekali.
Apa yang kita inginkan ialah apa-apa maklumat baharu,
apa-apa sahaja yang sesiapa miliki.
Mungkin terdapat dokumen yang tersimpan di rumah seseorang.
Mungkin di bilik bawah tanah seseorang.
Saya percaya terdapat sesuatu di luar sana,
yang boleh membawa kes setapak ke hadapan dan bakal menyelesaikannya.
Suatu hari nanti, seseorang mungkin membuka peti, mungkin membuka beg,
dan terdapat bukti yang menamakan Jack the Ripper.
Tapi sehingga perkara itu berlaku, ia masih suatu misteri.
JIKA ANDA MEMPUNYAI APA-APA DOKUMEN ATAU ARTIFAK
BERKENAAN PEMBUNUHAN JACK THE RIPPER, PERGI KE UNSOLVED.COM
Terjemahan sari kata oleh: Ikram Rashid